Opatrenie
Ministerstva financií Slovenskej republiky
z 23. apríla 2008,
ktorým sa mení a dopĺňa opatrenie Ministerstva financií Slovenskej republiky z  8. decembra 2004
č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení opatrenia   z  28. marca 2006 č. MF/008978/2006-421

Číslo: MF/009212/2008-421

	Ministerstvo financií Slovenskej republiky podľa § 4 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov ustanovuje: 

Čl. I

	Opatrenie Ministerstva financií Slovenskej republiky z 8. decembra 2004 č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie (oznámenie č. 690/2004 Z. z.)  v znení opatrenia z  28. marca 2006 č. MF/008978/2006-421 (oznámenie č.  179/2006 Z. z.) sa mení a dopĺňa takto:

1.	V prílohe druhej časti písmene A. kód 05 znie:
„05 Kancelária Ústavného súdu Slovenskej republiky“.

2.	V prílohe druhej časti písmene A. sa vypúšťajú slová „39 Úrad pre štátnu službu“.

3.	V prílohe druhej časti písmene E.  sa vypúšťajú slová „405 SIDERIA zdravotná poisťovňa, a. s.“.

4.	V prílohe druhej časti písmene E. kód 407 znie:
„407 Union zdravotná poisťovňa, a. s.“.

5.	V prílohe tretej časti písmene A. sa  položka 112 dopĺňa podpoložkou 112003, ktorá znie:
„112003 Daň z príjmov právnickej osoby“.

6.	V prílohe tretej časti písmene A. sa  položka 132 dopĺňa  podpoložkami 132011,132012 a 132013, ktoré znejú:
„132011 Z elektriny
 132012 Z uhlia
 132013 Zo zemného plynu“.

7.	V prílohe  tretej časti písmene A.  položka 139 znie: 
„139 Iné dane za tovary a služby
139001 Úhrada za služby verejnosti poskytované Slovenskou televíziou a Slovenským rozhlasom
 139002 Zo zrušených miestnych poplatkov“.

8.	V prílohe  tretej časti písmene A. názov kategórie 160 znie:
„Sankcie  uložené v daňovom konaní a sankcie súvisiace s úhradami za služby verejnosti poskytované Slovenskou televíziou a Slovenským rozhlasom“.

9.	V prílohe  tretej časti písmene B.  položka 612 znie:
„612 Príplatky
 612001 Osobný príplatok
612002 Ostatné príplatky okrem osobných príplatkov“.

10.	V prílohe tretej časti písmene B. sa položka 632 dopĺňa podpoložkou 632004, ktorá znie:
„632004 Komunikačná infraštruktúra“.

11.	V prílohe tretej časti písmene B. názov podpoložky 633013 znie:
„Softvér“.

12.	V prílohe tretej časti písmene B. položke 633 sa za podpoložku 633017 vkladajú podpoložky 633018 a 633019, ktoré znejú:
„633018 Licencie
633019 Komunikačná infraštruktúra“.

13.	V prílohe tretej časti písmene B.  položke 635 sa za podpoložku 635008 vkladajú podpoložky 635009 a 635010, ktoré znejú:
„635009 Softvéru
635010 Komunikačnej infraštruktúry“.

14.	V prílohe tretej časti písmene B. sa položka 636 dopĺňa podpoložkami 636006,636007 a 636008, ktoré znejú:
„636006 Výpočtovej techniky
636007 Softvéru
636008 Komunikačnej infraštruktúry“.

15.	V prílohe tretej časti písmene B. názov podpoložky 637033 znie:
„Zálohy na projekty Európskej únie“.

16.	V prílohe tretej časti písmene B. položke 637 sa za podpoložku 637035 vkladá podpoložka 637036, ktorá znie:
„ 637036 Reprezentačné výdavky“.

17.	V prílohe tretej časti písmene B. názov podpoložky 642022 znie:
„Na príspevok pri narodení dieťaťa“.

18.	V prílohe tretej časti písmene B. názov podpoložky 642024 znie:
„Na príspevky na podporu  náhradnej starostlivosti o dieťa“.

19.	V prílohe tretej časti písmene B.  položke 642 sa za podpoložku 642037 vkladajú podpoložky 642038, 642039, 642040, 640241 a 642042, ktoré znejú:
„642038 Na  príplatok k prídavku na dieťa
642039 Na príplatok k príspevku pri narodení dieťaťa
642040 Na príspevok rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá alebo viac detí súčasne
642041 Na rodičovský príspevok
642042 Ostatné sociálne dávky “.

20.	V prílohe tretej časti písmene B. sa položka 651 dopĺňa podpoložkou 651005, ktorá znie:
„651005 Štátnej pokladnici“.

21.	V prílohe tretej časti písmene B. sa položka 713 dopĺňa podpoložkou 713006, ktorá znie:
„713006 Komunikačnej infraštruktúry“.

22.	V prílohe tretej časti písmene B. sa položka 718 dopĺňa podpoložkami 718006 a 718007, ktoré znejú:
„718006 Softvéru
718007 Komunikačnej infraštruktúry“.

23.	V prílohe tretej časti písmene C. sa položka 411 dopĺňa podpoložkou 411010, ktorá znie:
„411010 Od Ministerstva financií Slovenskej republiky“.

24.	V prílohe tretej časti písmene C.  položka 456 znie:
„456 Iné príjmové finančné operácie
 456001 Vklady do základného imania
456002 Iné príjmové finančné operácie okrem vkladov do základného imania“.

25.	V prílohe tretej časti písmene C. sa za položku 514 vkladá položka 515, ktorá znie:
„515 Finančné operácie medzi Štátnou pokladnicou a Ministerstvom financií Slovenskej republiky“.

26.	V prílohe tretej časti písmene C. sa za položku 524 vkladajú položky 525 a 526, ktoré znejú:
„525 Zo štátnych pokladničných poukážok
 526 Z dlhopisov
526001 Krátkodobé
526002 Dlhodobé“.

27.	V prílohe tretej časti písmene C. sa položka 811 dopĺňa podpoložkou 811006, ktorá znie:
„811006 Ministerstvu financií Slovenskej republiky“.

28.	V prílohe tretej časti písmene C. sa položka 821 dopĺňa podpoložkou 821008, ktorá znie:
„821008 Z finančných operácií medzi Štátnou pokladnicou a Ministerstvom financií Slovenskej republiky“.

29.	V prílohe tretej časti písmene C. sa položka 822 dopĺňa podpoložkami 822006 a 822007, ktoré znejú:
„822006 Zo štátnych pokladničných poukážok
822007 Z dlhopisov“.

30.	V prílohe tretej časti písmene C. sa položka 823 dopĺňa podpoložkou 823006, ktorá znie:
„823006 Z dlhopisov“.

Čl. II

	Toto opatrenie nadobúda účinnosť 1. júna 2008 okrem čl. I bodov 2 až 30, ktoré nadobúdajú účinnosť 1. januára 2009. 

Ján Počiatek, v. r.
minister financií